CELEX: 62008CN0064
Language: hu
Date: 2008-02-19 00:00:00
Title: C-64/08. sz. ügy: A Landesgericht Linz (Ausztria) által 2008. február 19-én benyújtott előzetes döntéshozatal iránti kérelem – Ernst Engelmann elleni büntetőeljárás

9.5.2008   
            
            
               HU
            
            
               Az Európai Unió Hivatalos Lapja
            
            
               C 116/9
            
         A Landesgericht Linz (Ausztria) által 2008. február 19-én benyújtott előzetes döntéshozatal iránti kérelem – Ernst Engelmann elleni büntetőeljárás
   (C-64/08. sz. ügy)
   (2008/C 116/15)
   Az eljárás nyelve: német
   A kérdést előterjesztő bíróság
   Landesgericht Linz
   Az alap-büntetőeljárás résztvevői
   Ernst Engelmann
   Az előzetes döntéshozatalra előterjesztett kérdések
   
               1)
            
            
               Úgy kell-e értelmezni az EK-Szerződés (az Európai Közösséget létrehozó szerződés 1997. október 2-án hatályos változata, utoljára módosította a Bolgár Köztársaságnak és Romániának az Európai Unióhoz történő csatlakozásáról szóló, 2005. április 25-én megkötött szerződés [HL L 157., 11. o.]) 43. cikkét, hogy e cikkel ellentétes az a rendelkezés, amely szerencsejátékok játékkaszinókban történő szervezését kizárólag részvénytársasági formában működő és e tagállam területén székhellyel rendelkező társaságok részére teszi lehetővé, tehát egy e tagállamban lévő tőketársaság alapítását vagy megszerzését írja elő?
            
         
               2)
            
            
               Úgy kell-e értelmezni az EK-Szerződés 43. és 49. cikkét, hogy e cikkekkel ellentétes az egyes szerencsejátékokra, így pl. a játékkaszinókban űzött szerencsejátékokra vonatkozó nemzeti monopólium, ha az érintett tagállamban nincsen a szerencsejáték korlátozására vonatkozó egységes és módszeres politika, miután a nemzeti koncesszióval rendelkező szervezők más szerencsejátékokban – például állami sportfogadásban és sorsolásos játékban – való részvételre ösztönöznek és azokat hirdetik (televízió, napilapok, folyóiratok), sőt a hirdetésben még azt is felajánlják, hogy a fogadási szelvény röviddel a lottóhúzás előtt visszaváltható („TOI TOI TOI – Glaub' ans Glück”)?
            
         
               3)
            
            
               Úgy kell-e értelmezni az EK-Szerződés 43. és 49. cikkét, hogy e cikkekkel ellentétes az a rendelkezés, amely szerint a szerencsejátékra vonatkozó nemzeti jogban a szerencsejátékok és játékkaszinók tekintetében előírt 15 évre szóló összes koncessziót olyan szabályozás alapján biztosítják, amely a közösségi térség (nem e tagállamhoz tartozó) pályázóit a pályázatból kizárja?